system
Răspunde în limba română, în stilul Wikipedia, cat mai corect gramatical.
user
Cum ai descrie Jean Constantin?
assistant
Jean Constantin (născut Constantin Cornel Jean; ) a fost un actor român de film, estradă, radio, televiziune, scenă, voce și vodevil, care a excelat în roluri comice, considerat „maestrul comediei”. Printre personajele memorabile întruchipate de Constantin se numără cele din seria B.D. (Brigada Diverse), filmele de acțiune și de comedie ale regizorului Sergiu Nicolaescu și bucătarul Ismail din serialul de televiziune Toate pânzele sus (1976).

Primii ani - Debut 
Jean Constantin s-a născut în anul 1927, într-o familie multietnică, mama sa fiind de etnie grecească: "Mama mea, grecoaică, venită cu părinții de la Salonic prin 1880 și ceva și se numea Caliopi Stavreg Zaharia" - Jean Constantin, iar tatăl său de etnie română: "Tatăl meu era român, Dumitru Jean, și era conductor arhitect." - Jean Constantin. Multă vreme s-a crezut că era născut în 1928; actorul însuși a menținut această confuzie, necontrazicându-i pe cei care l-au „întinerit” cu un an. Numele său de familie era Jean și nu Constantin. Deși s-a vehiculat mult timp ideea că ar fi țigan de origine, actorul nu a confirmat niciodată aceste zvonuri și a făcut haz de ele: "Eu mi-am jucat foarte bine rolurile de țigan și am convins etnia și nu numai, că sunt de al lor." - Jean Constantin. Reprezentanții țiganilor din Constanța au declarat că Jean Constantin nu era membru al acestei etnii și că acesta era cunoscut în oraș ca grec. Totuși, datorită tenului său mediteranean, a fost ales să joace roluri de țigan în mai multe filme.

A lucrat ca normator într-o fabrică din Constanța, unde a pus bazele unei brigăzi artistice. A debutat ca artist la Casa de Cultură din localitate. La sfârșitul anului 1957, a fost primit în nou-înființata secție de estradă din cadrul Teatrului de Stat „Fantasio”. Actorul a rămas angajat al acestui teatru până la pensionare.

Activitate 

A jucat în filme de la începutul anilor 1960. La sfârșitul deceniului este distribuit în producțiile de succes Prea mic pentru un război atât de mare (1969, r. Radu Gabrea) și Canarul și viscolul (1969, r. Manole Marcus), ambele având ca subiect pierderea pricinuită de apărarea cauzei politice (prin război sau ilegalism). Totuși, nu aceste roluri îl impun, ci partiturile comice jucate începând din 1970 pentru seria B.D. (Brigada Diverse), în compania actorilor Toma Caragiu, Puiu Călinescu, Iurie Darie, Sebastian Papaiani, Dumitru Furdui și Dem Rădulescu. În 1973 colaborează pentru prima oară cu regizorul Sergiu Nicolaescu în filmul Nemuritorii. Serialul Toate pânzele sus (1976), în regia lui Mircea Mureșan, îi aduce un alt rol cu mare priză la public – turcul Ismail. Revanșa (1978) de Sergiu Nicolaescu este primul film în care Constantin interpretează rolul Limbă. Un an mai târziu joacă în comedia Nea Mărin miliardar, de asemenea în regia lui Nicolaescu.

În anii 1980 și 1990 este prezent într-un număr mai mic de producții, în mare parte comedii. Continuă să fie distribuit de Sergiu Nicolaescu în filmele sale. După o pauză de șapte ani, a revenit pe platourile de filmare cu rolul nea Florică din lung-metrajul de debut al lui Cătălin Mitulescu, Cum mi-am petrecut sfârșitul lumii (2006). Ultimele sale filme, Supraviețuitorul (2008) și Poker (2010), au fost regizate de vechiul său colaborator Nicolaescu. A apărut și în serialul Regina, difuzat de postul Acasă TV.

Ultimii ani și decesul 
În 2009 și 2010, actorul a fost internat în mai multe rânduri din cauza problemelor cardiace. A murit miercuri, 26 mai 2010, în apartamentul său din Constanța. Vestea morții a fost făcută publică de către actorul Alexandru Arșinel. Jean Constantin a fost înmormântat în Cimitirul Central din Constanța în ziua de 28 mai.

Filmografie 

 Procesul alb (1965)
 Haiducii (1966) - Parpanghel
 Zodia Fecioarei (1967)
 Maiorul și moartea (1967)
 Zile de vară (1968) – Aurel
 Răpirea fecioarelor (1968) - Parpanghel
 Răzbunarea haiducilor (1968) – Parpanghel
 Baltagul (1969)
 Prea mic pentru un război atît de mare (1970)
 Canarul și viscolul (1970)
 Brigada Diverse intră în acțiune (1970) – Patraulea
 Haiducii lui Șaptecai (1971) - Parpanghel
 Zestrea domniței Ralu (1971) - Parpanghel
 Săptămîna nebunilor (1971) - Parpanghel
 Brigada Diverse în alertă! (1971) – Patraulea
 Asediul (1971)
 B.D. la munte și la mare (1971) – Patraulea
 Revolta haiducilor (1972, serial de televiziune) – Parpanghel
 Explozia (1972) – Tilică
 Adio dragă Nela (1972)
 Ultimul cartuș (1973) - Floacă
 Un comisar acuză (1974)
 Frații Jderi (1974)
 Stejar – extremă urgență (1974)
 Nemuritorii (1974)
 Nu filmăm să ne-amuzăm (1975)
 Evadarea (1975)
 Mastodontul (1975)
 Zile fierbinți (1975)
 Gloria nu cântă (1976)
 Instanța amînă pronunțarea (1976)
 Bunicul și doi delincvenți minori (1976)
 Roșcovanul (1976)
 Cuibul salamandrelor (1977) – Jean
 Împușcături sub clar de lună (1977)
 Toate pînzele sus (serial TV, 1977) - Ismail (ep. 1-12)
 Acțiunea „Autobuzul” (1978) - țiganul
 Eu, tu, și... Ovidiu (1978) – Misică
 Septembrie (1978)
 Melodii, melodii (1978) – impresarul Grecu
 Revanșa (1978) – Limbă
 Totul pentru fotbal (1978) - Max, animatorul galeriei echipei de fotbal
 Nea Mărin miliardar (1979) – șeful primei bande
 Expresul de Buftea (1979) – controlorul de tren
 Brațele Afroditei (1979) - Jean
 Omul care ne trebuie (1979)
 Al treilea salt mortal (1980)
 Pruncul, petrolul și ardelenii (1981)
 Capcana mercenarilor (1981)
 Iancu Jianu zapciul (1981) – Corcodel
 Iancu Jianu haiducul (1981) – Corcodel
 Duelul (1981) – Limbă
 Am o idee!... (1981)
 Un echipaj pentru Singapore (1982)
 Misterele Bucureștilor (1983)
 Un petic de cer (1984) - șoferul Gică
 Secretul lui Bachus (1984) - oenologul Trandafir Bulbuc
 Sosesc păsările călătoare (1985)
 Masca de argint (1985)
 Colierul de turcoaze (1986)
 Cucoana Chirița (1987) - Barabulă
 Secretul lui Nemesis (1987) - James Giovanni Cocoloș
 În fiecare zi mi-e dor de tine (1988)
 Chirița în Iași (1988) - Barabulă
 Misiunea (1989) - serial TV
 Miss Litoral (1991) – nea Mielu, căpitan de cursă lungă
 Atac în bibliotecă (1993)
 A doua cădere a Constantinopolului (1994) – Ismail Janoglu
 Paradisul în direct (1995)
 Punctul zero (1996)
 Sexy Harem Ada Kaleh (2001) – Ismail Demirel
 Cum mi-am petrecut sfârșitul lumii (2006) – nea Florică
 La urgență (serial TV) (2006) - Tatăl lui Cami
 Păcală se întoarce (2006) – țiganul
 Meseriașii (2007) - Petre Pan
 Roming (2007) – Somali
 Supraviețuitorul (2008) – Limbă
 Vine poliția (2008) - Florică
 Regina (2009) - Manole Potcovaru
 Poker (2010)

Premii și distincții 
Președintele României Ion Iliescu i-a conferit artistului Jean Constantin la 7 februarie 2004 Ordinul Meritul Cultural în grad de Ofițer, Categoria D - "Arta Spectacolului", „în semn de apreciere a întregii activități și pentru dăruirea și talentul interpretativ pus în slujba artei scenice și a spectacolului”.

 2006: Diplomă de excelență în filmul Cum mi-am petrecut sfârșitul lumii Note 

Vezi și

Listă de actori comici

 Bibliografie 
 „Jean Constantin a murit”, articol publicat de agenția de știri Mediafax (26 mai 2010)

 Legături externe 
 
 Profilul lui Jean Constantin pe site-ul CineMagia
Jean Constantin - grănicer. Orșova 4 mai 1950 pe site-ul ZIUA de ConstanțaArticole biografice Cine a fost Jean Constantin, 26 mai 2010, Adevărul''

Nașteri în 1927
Nașteri pe 21 august
Decese în 2010
Decese pe 26 mai
Actori ai Teatrului Fantasio din Constanța
Actori de film români
Actori de radio români
Actori de revistă români
Actori de teatru români
Actori de televiziune români
Actori de voce români
Actori de vodevil români
Actori din județul Constanța
Actori români din secolul al XX-lea
Actori români din secolul al XXI-lea
Cetățeni de onoare ai Constanței
Comici români
Constănțeni
Greci din România
Oameni din județul interbelic Constanța
Premiile Gopo
Premiul Gopo pentru întreaga carieră
Români cunoscuți sub pseudonimele folosite